CELEX: 32005R0781
Language: mt
Date: 2005-05-24 00:00:00
Title: Regolament tal-Kummissjoni (KE) Nru 781/2005 ta' l- 24 ta' Mejju 2005 li jemenda r-Regolament tal-Kummissjoni (KE) Nru 622/2003 li jistabbilixxi l-miżuri sabiex jiġu implimentati l-istandards bażiċi komuni dwar is-sigurtà fl-avjazzjoni Test b'rilevanza għaż-ŻEE

386                 MT               Il-Ġurnal Uffiċjali ta’ l-Unjoni Ewropea                        5.12.2008

32005R0781

L 131/24                         IL-ĠURNAL UFFIĊJALI TA’ L-UNJONI EWROPEA                             25.5.2005

                   REGOLAMENT TAL-KUMMISSJONI (KE) Nru 781/2005

                                          ta' l-24 ta’ Mejju 2005

    li jemenda r-Regolament tal-Kummissjoni (KE) Nru 622/2003 li jistabbilixxi l-miżuri
       sabiex jiġu implimentati l-istandards bażiċi komuni dwar is-sigurtà fl-avjazzjoni

                                       (Test b'rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament (KE) Nru 2320/2002 tal-Parlament Ewropew u tal-Kunsill
tas-16 ta' Diċembru 2002 li jistabbilixxi regoli komuni fil-qasam tas-sigurtà fl-avjazzjoni
ċivili1 u b'mod partikolari l-Artikolu 4(2) tiegħu,

Billi:

(1)        Il-Kummissjoni għandha l-obbligu, skont ir-Regolament (KE) Nru 2320/2002, li
           tadotta miżuri għall-implimentazzjoni tal-istandards bażiċi komuni għas-sigurtà tal-
           avjazzjoni fi ħdan il-Komunità Ewropea kollha. Ir-Regolament tal-Kummissjoni (KE)
           Nru 622/2003 tal-4 ta' April 2003 li jistabbilixxi l-miżuri sabiex jiġu implimentati l-
           istandards bażiċi komuni dwar is-sigurtà fl-avjazzjoni2 kien l-ewwel att li kien fih dan
           it-tip ta' miżuri.

(2)        Hemm il-ħtieġa ta’ miżuri li jagħtu l-preċiżjoni lill-istandards bażiċi komuni.

(3)        Skont ir-Regolament (KE) Nru 2320/2002 u sabiex jiġu evitati atti kontra l-liġi, il-
           miżuri stabbiliti fl-Anness għar-Regolament (KE) Nru 622/2003 għandhom ikunu
           sigrieti u ma għandhomx jiġu ppubblikati. L-istess regola tapplika neċessarjament għal
           kull att emendatorju.

(4)        Ir-Regolament (KE) Nru 622/2003 għandu jiġi emendat skont dan.

(5)        Il-miżuri stipulati f'dan ir-Regolament huma skont l-opinjoni tal-Kumitat dwar is-
           Sigurtà fl-Avjazzjoni Ċivili,

1
           ĠU L 355, 30.12.2002, p. 1.
2
           ĠU L 89, 5.4.2003, p. 9, kif emendat bir-Regolament (KE) Nru 68/2004 (ĠU L 10, 16.1.2004, p. 14).
 ---pagebreak--- 5.12.2008      MT            Il-Ġurnal Uffiċjali ta’ l-Unjoni Ewropea                  387

ADOTTAT DAN IR-REGOLAMENT:

                                          Artikolu 1
                                            Għan

L-Anness għar-Regolament (KE) 622/2003 huwa emendat kif stipulat fl-Anness għal dan ir-
Regolament.

L-Artikolu 3 ta’ dak ir-Regolament għandu japplika fir-rigward tan-natura kunfidenzjali ta’
dan l-Anness.

                                          Artikolu 2
                                       Id-Dħul fis-Seħħ

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
f’Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 24 ta’ Mejju 2005.

                                             Għall-Kummissjoni

                                                                         Jacques BARROT

                                                                             Viċi President
 ---pagebreak--- 388            MT            Il-Ġurnal Uffiċjali ta’ l-Unjoni Ewropea             5.12.2008

                                           ANNESS

B’konformità mal-Artikolu 1, l-anness huwa sigriet u m’għandux jiġi ppubblikat f’Il-Ġurnal
Uffiċjali tal-Komunitajiet Ewropej.